જૂનાગઢના વંથલીમાં આવેલી એક મદ્રેસામાં વિદ્યાર્થીઓ સાથે સૃષ્ટિ વિરુદ્ધનું કૃત્ય કરાતું હોવાની વિગતો સામે આવી છે. મદ્રેસાના બે ટ્રસ્ટીઓ વિદ્યાર્થીઓનું શારીરિક શોષણ કરતા હોવાની ફરિયાદ સાથે ગુજરાત હાઈકોર્ટમાં પીટીશન થઇ હતી. જાન્યુઆરી મહિનામાં આ મુદ્દે પોલીસ ફરિયાદ કર્યા બાદ પણ પોલીસે આરોપીઓને પકડવા અંગે કે કાયદા અનુસારની કાર્યવાહી કરવા અંગે કોઈ નક્કર પગલાં લીધા નથી તેવો અરજદાર વિદ્યાર્થીઓનો આક્ષેપ છે. આ પીટીશનને પગલે હાઈકોર્ટે રાજ્ય સરકાર અને પોલીસને નોટીસ ફટકારી છે અને ખુલાસો કરવા આદેશ કર્યો છે.